 Ugu horeyn waxaa shirkaasi jaraaid ka hadlay Xuseen Faarax Jaamac,waxaana uu faah-faahin ka bixinayay ujeedada shirkooda jaraaid daaran yahay, waxaanu cadeeyay in si buuxda ay u taageersan yihiin heshiiska xukuumada Somaliland ay la gashay shirkada Dp world, waxaanu tilmaamay in shaqo laaanta baahsan ee dalka ka jirta wax badan ka qab doono waxaana uu yidhi maanta shirkan jaraaid ee aanu iskugu nimid maadaama aanu nahay dhalinyarada iyo aqoonyahanada gobalka Saaxil, inaanu taageero buuxda la garab istaagno maalgashiga dekeda Berbera ee caamaliga ah ku samaynayso shirkada Dp world, dhalinyaro ahaan heshiiskaasi waxaanu u taageeraynaa mashruucaasi waa mid horumar u soo jiidaya guud ahaan Somaliland dhalinta ku nool ee maanta badan koodu badaha ku madheen oo ay ragaadisay shaqo laaan. 